Linnéa Solvoll Laupstad

Linnéa Solvoll Laupstad (født 10. juli 2003) er en norsk fotballspiller fra Myre i Vesterålen som spiller for Arna-Bjørnar.

Karriere 
Hun startet å spille fotball som seksåring for det lokale laget Morild. Hun var også et stort talent i alpint i ung alder hvor hun konkurrerte på nasjonalt nivå for Sortland Alpinklubb. Hun ble blant annet nordnorsk mester i storslalåm i U16 klassen.

Laupstad var ansett som et så stort fotballtalent at hun som 14-åring debuterte for Morild 2 sitt herrelag i 5. divisjon i 2018. Hun ble i november 2018 kåret til årets talent av TV 2 i samarbeid med NFF og Equinor.

I 2019 signerte hun for Arna-Bjørnar, som en del av avtalen ble hun lånt ut til Medkila i 1. divisjon for vårsesongen. 16 år gammel flyttet hun fra Vesterålen til Bergen sommeren 2019, og sluttet seg til Arna-Bjørnar. Kort tid etter i august, fikk hun debuten i Toppserien.

Hun har landskamper for J15, J16 og J19-landslaget til Norge.

Referanser

Eksterne lenker 
 

Norske fotballspillere
Fotballspillere for Arna-Bjørnar Fotball
Fødsler i 2003